open-index/open-wikipedia-markdown huggingface dataset:
Hobøl asylmottak

**Hobøl asylmottak** , eller **Hobøl statlige asylmottak** er det einaste asylmottaket i Aust-Norge med ei Tilrettelagt Avdeling, TA (tidligare kalt "forsterka avdeling"). 
Denne type avdelingar blei første gong oppretta i 2005 ved 4 asylmottak i
Norge. TA skal vere eit tilbod for asylsøkarar med psykiske lidingar 
eller med andre problem av psykososial og atferdsmessig karakter. Det 
dreier seg om personar som ofte har problem med å fungere 
tilfredsstillande i ordinære mottak og som har trong for god rettleiing 
og tett psykososial hjelp og oppfølging. Alle plassane i TA er 
nasjonale, dvs. det kan søkast om plass i TA frå asyl- eller 
transittmottak over heile landet. TA har døgnbemanning. Hobøl mottak med TA har 24 tilsette med sosial- og helsefagleg utdanning 
og mange års relevant erfaring innan dette fagfeltet. TA arbeider tett 
med primær- og spesialisthelsetenesta, ulike tenester i Hobøl kommune, lokalt politi, lokale lag og organisasjonar mm. Hobøl mottak 
har 2 avdelingar – ei ordinær avdeling med 130 plassar og TA med 20 
plassar. Driftsansvarleg for mottaket er Ostra Consult AS. 

## Bakgrunnsstoff

* Adresseliste for forsterkede avdelinger (publisert 25.10.2005) 
* Evaluering av forsterket avdeling
* Kritisk til mottak
* Asylsøkeres psykiske helse - Brukermedvirking og resultater
* Rapport fra tilsyn 2011 – Hobøl statlig mottak
*Hobøl asylmottak Heimeside
Gjervalen

**Gjervalen** er ein fjordarm av Sørfjorden og Melfjorden i Rødøy kommune i Nordland. Fjorden strekkjer seg 7 km austover til munningen av Gjervalelva i botn av fjorden.

Fjorden har innløp mellom Skivikneset i nord og Hammarodden i sør, like aust for Øresvika. Den veglause grenda Vassvika ligg på sørsida av fjorden. Dei indre områda av fjorden har særs bratte og høge fjordsider. På nordsida stig Kvalhovudet rett opp til 864 meter over havet. På sørsida stig Nordfjellet opp til 949 meter over havet, men har ein slakare stigning.
Nordfjorden i Melfjorden

**Nordfjorden** er ein fjordarm av Melfjorden i Rødøy kommune i Nordland. Fjorden strekkjer seg 11 km nordaustover til Nordfjordbotnen nedanfor Svartisen.

Fjorden har innløp mellom Nordfjordneset i aust og Nordfjordnebba i vest. Bortsett frå gardsbruket Årnes på austsida ytst i fjorden er det ingen busetnader langs fjorden. Fjordsidene er barre og høge på begge sider av fjorden om lag 500-700 meter i ytre delar og vert så gradvis høgare og høgare innover i fjorden. Inst i fjorden stupar fjellsida frå ei høgd på 1179 meter over havet og nesten rett ned i fjorden. Nordfjordbreen på Svartisen ligg tett inntil stupet.
Gurafjorden

**Gurafjorden** er ein fjord i Rødøy kommune i Nordland. Han ligg på sørsida av Myken og Kjølsøyværet og strekkjer seg om lag 8 km frå vest til aust. Fjorden ligg ytst i havgapet og grensar til Norskehavet i vest. 

På sørsida av fjorden ligg dei små øygruppene Innmyken og Håværet. Sør for desse igjen ligg Lyngværfjorden.
Lyngværfjorden

**Lyngværfjorden** er namnet på to fjordar i Noreg:

* Lyngværfjorden i Rødøy, i Rødøy kommune i Nordland. 
* Lyngværfjorden i Sømna, i Sømna kommune i Nordland.
Lyngværfjorden i Rødøy

**Lyngværfjorden** er ein fjord i Rødøy kommune i Nordland. Han ligg nord for Lyngvær og har ei lengd på om lag 10 km frå vest til aust. 

I nord ligg øygruppene Innmyken og Håværet. I vest grenser fjorden til Norskehavet og i aust endar fjorden mellom Blikvær og Otervær. Vidare austover går fjorden Blikværfjorden. Gurafjorden ligg nord for Lyngværfjorden.
Blikværfjorden

**Blikværfjorden** er ein fjord i Rødøy kommune i Nordland. Han ligg på sørsida av øygruppa Blikvær og nord for Risøyvær. Fjorden strekkjer seg 8 km nordaustover frå Otervær til Gjessøya, vest for sjølve Rødøya. 

I vest grensar han til Lyngværfjorden. Sør for Risvær ligg Risværfjorden og mot nordaust ligg Oterværfjorden.
Valværfjorden

**Valværfjorden** er ein fjord i Rødøy kommune i Nordland. Fjorden ligg på austsida av Valvær og strekkjer seg om lag 8 km søraustover. 

I vest ligg òg Sandvær og Skogsholmen, medan Finnskjærværet, Snyen og Bolgværet ligg på austsida av fjorden.
Oterværfjorden

**Oterværfjorden** er ein fjord i Rødøy kommune i Nordland. Han ligg på sørsida av Otervær, som han er kalla opp etter og på nordsida av sjølve Rødøy. Fjorden strekkjer seg 12 km austover til Sleipnesodden.

På sørsida ligg òg Gjessøya og Rosøyan. Otervær ligg lengst vest av øygruppene på nordsida. Aust for Otervær ligg Ævær og inst ligg Svinevær. På austsida av Rødøy ligg Rødøyfjorden, Frå Sleipnesodden går Tjongsfjorden søraustover, medan Skardsfjorden går austover på nordsida.
Værangfjorden

**Værangfjorden** er ein fjord i Rødøy kommune i Nordland. Fjorden strekkjer seg 15 km nordaustover til pollen Kista i botn av fjorden. Fjorden kryssar polarsirkelen. 

Fjorden har innløp mellom Telnes i aust og øya Renga i vest. På austsida av fjorden, oppfor Telnes, ligg Telnestinden på 973 meter over havet. Fjorden går først nordover, men svingar etter kvart nordaustover og austover forbi Klubben. I denne indre delen av fjorden ligg Jektvika på sørsida av fjorden. Grenda Værangen, som fjorden er kalla opp etter, ligg på nordsida. Inst i fjorden ligg pollen Kista som har eit smalt innløp via Kistastraumen. Dette sundet vert kryssa av Fylkesveg 17, som går langs den sørlege delen av fjorden. Fv440 går på nordsida av fjorden.
Slegel

**Slegel** eller **sliul** er ein reiskap som har vorte brukt til tresking av korn. Han er samansett av to samanbundne trestykke, der det eine blir slått mot kornet. Reiskapen er kjend under ei rekkje namn i Noreg, som fløyte, sliul, sloge og tust, sjå under.

## Skildring

Skaftet er om lag 1,2 meter langt. Det vert kalla *handvol* eller *tustarvol*. Det andre trestykket er noko kortare og tjukkare. Han vert kalla *slagvol* eller *dettvol*, er ofte rund eller åttekanta. Dei to delane er festa med ei slureim. Ho er ofte laga av vidje, ei oksesene eller eit åleskinn. Tog har og vorte brukt, men det har ikkje vorte rekna som like bra. Når det vart treska skulle slagvolen treffe flatt ned på kornet.

Treskinga vart for det meste utført på førejulsvinteren, tidleg på morgonen før det vart ljost nok til å arbeida ute. Ein kunne då høyra dumpe slag frå slegelen på alle låvane bortetter bygda. Det var best å treskja nå det var kaldt, for då slapp kjernene lettare.

### Galleri

fil:Dreschflegel.jpg|Slegel
fil:Cep gazwa 0211.jpg|Døme på slegelfeste frå Polen.
fil:Dreschen mit Flegel.jpg|Menn i folkedrakter med sleglar i Schwabisk Alb.


## Bruk

Tresking med slegel er ei tidleg oppfinning som var i utbreidd bruk fram til 1800-talet, då mekaniske treskeverk overtok. På mindre avlingar kunne ein fortsetja å bruka slegel også seinare.

Reiskapen fekk ei viktig symbolsk tyding i det gamle Egypt, der han saman med hyrdestaven stod for farao. Slegelen viste til at den guddommelege faraoen sytte for mat til folket sitt. Gudane Osiris oog Anubis hadde også slegel som symbol.

Som mange andre landbruksreiskapar kunne bønder også nytta slegel som våpen. Ein kjenner mellom anna til at bøhmiske husittar leia av Jan Žižka brukte dette på 1400-talet. Som regel ville ein då festa metallpiggar eller liknande til slagvolen.

### Galleri

fil:Crook and flail.svg|Hyrdestav og slegel var gudesymbol i det gamle Egypt.
fil:Ptolemy_XII_Auletes_-_185.jpg|Ptolemaios XII avbilda med slegel over skuldra
fil:Zahnasovice CZ CoA.jpg|Slegel, ljå og kornband på våpenet til den tsjekkiske landsbyen Zahnašovice nær Kroměříž.
fil:Threshing-with-flail-RSJ.jpg|Tresking med slegel. Frå ein reklameplakat frå det britiske jordbruksmaskinselskapet Ransomes, Sims & Jefferies.


## Namn
Andre namn på denne reiskapen er:

* sluå, sloå, sløg(g)u (Nordmøre)
* sloge, sliul, slue, sluggu (Trøndelag, Austlandet)
* slire (Hedemark)
* flygel, fløye (Telemark)
* tust (Vestlandet)

## Kjelder
* Kristoffer Visted og Hilmar Stigum: *Vår gamle bondekultur*, Cappelen, Oslo 1970. ISBN 82-02-07709-5
* Steinar Imsen og Harald Winge: *Norsk historisk leksikon*, Cappelen, 1974.
* Ivar Aasen: *Norsk Ordbog*, Vestmannalaget. Alb. Cammermeyers Forlag, 1918.
* 

## Bakgrunnsstoff
Myken fyrstasjon

**Myken fyrstasjon** ligg på øygruppa Myken i Rødøy kommune i Nordland. Fyret ligg på Jutøya, og vart oppretta i november 1918. Det vart elektrifisert i 1955. Fyret har ikkje fyrtårn, men ei fyrlykt på toppen av fyrbygningen. Myken fyr er i drift, men vart automatisert og avfolka alt i 1974. I dag er fyrbygningen i bruk som overnattingsstad.

Ei fyrlykt vart sett opp på Jutøya alt i 1892.

## Kjelder

Denne artikkelen byggjer på «Myken fyr» henta frå Wikipedia på bokmål 14. mars 2008. Bokmålsartikkelen oppgav desse kjeldne:

* Erling Svanberg: *Langs vei og lei i Nordland - Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
* Om Myken fyr på nettstaden til Norsk Fyrhistorisk Forening
* Tysk side om Myken og fyret

## Bakgrunnsstoff
* Nettstaden Mykenfyr.no 
*
Myken

**Myken** er ei øygruppe og eit fiskevær i Rødøy kommune i Nordland. Øygruppa ligg ytst på kysten, om lag 32&nbsp;km frå næraste fastland, og har per juni 2010 kring 20 fastbuande. Myken femner om lag 40 små øyar, holmar og skjer. Dei største øyane er Sjurøya, Sandøya, Jutøya, Finnøya og Grytøya. Fiskeværet ligg på Sjurøya, medan Myken fyrstasjon (oppretta i 1918) ligg på Jutøya.

Myken skole hadde fire elevar skuleåret 2009/2010, men kan verte nedlagt.

Myken har snøggbåtsamband til Tonnes i Lurøy og Vågaholmen.

I samarbeid med Riksantikvaren har stiftinga Gamle Myken sett i gang restaurering av nokre av bygningane på Myken.

## Namnet Myken
Namnet Myken kjem truleg av gamalnorsk *mykr* - møkk, og kan ha med fugleskit å gjere.

## Kjelder


## Bakgrunnsstoff
* Myken.no
* Mykenfyr.no 
* Om Myken på nettstaden turliv.no
* Nettavisen Polarsirkelen: «Vil ha stabil strømforsyning»
Adradas

**Adradas** er ein kommune i provinsen Soria i den autonome regionen Castilla y León, nord i Spania. 

### Utviklinga i talet busette i kommunen

## Kjelde
* Nettstaden til Instituto Nacional de Estadística de España
Nafría de Ucero

**Nafría de Ucero** er ein kommune i Castilla y León, nord i Spania. 
Ved folketeljinga i 2004 hadde han 80 innbyggjarar.
## Bakgrunnsstoff
Nolay

Fleire stader heiter **Nolay**:

**Frankrike**
* Nolay i Côte-d'Or
* Nolay i Nièvre

**Spania**:
* Nolay i Spania
Fylkesveg 1 i Hordaland

:*Sjå òg [[fylkesveg 1|fylkesveg 1 (fleirtyding)]]*.
**Fylkesveg 1 i Hordaland** går mellom Førde og Våge i Sveio kommune.

Trasear: Førde – Fjon (17,8 km), Raudkleiv – Gliråsen (4,1 km), Kvernavatnet – Våge (0,8 km).

## Kommunar og knutepunkt

* Førde
* frå Våga til  Krossgot (2,4 km)
* Fjon
----Erstatta av europaveg 39
----
* Raudkleiv
*Fylkesgrensa ved Gliråsen
----Samband via fylkesveg 934 i Rogaland
----
*Fylkesgrensa ved Kvernavatnet
* Våge

## Bakgrunnsstoff
Fylkesveg 2 i Hordaland

:*Sjå òg [[fylkesveg 2|fylkesveg 2 (fleirtyding)]]*.
**Fylkesveg 2 i Hordaland** går mellom Mølstre og Mølstrevåg i Sveio kommune. Vegen er 1,1 km lang. 

## Kommunar og knutepunkt

* Mølstre
*Endepunkt Mølstrevåg

## Bakgrunnsstoff
Fylkesveg 5 i Hordaland

:*Sjå òg [[fylkesveg 5|fylkesveg 5 (fleirtyding)]]*.
**Fylkesveg 5 i Hordaland** går mellom Våga og Krossgott i Sveio kommune. Vegen er 2,4 km lang.

## Kommunar og knutepunkt

* Våga
* Krossgott

## Bakgrunnsstoff
Fylkesveg 6 i Hordaland

:*Sjå òg [[fylkesveg 6|fylkesveg 6 (fleirtyding)]]*.

**Fylkesveg 6 i Hordaland** går mellom Rød og Krossleitet i Sveio kommune. Vegen er 22,5 km lang.

## Kommunar og knutepunkt

* Rød
*Arm frå Bua til  Buavåg (1,0 km)
*Arm frå Sveio til  Sveio sentrum (1,7 km)
* Krossleitet

## Bakgrunnsstoff
Fylkesveg 8 i Hordaland

:*Sjå òg [[fylkesveg 8|fylkesveg 8 (fleirtyding)]]*.
**Fylkesveg 8 i Hordaland** går mellom Viken og Vihovda i Sveio kommune. Vegen er 5,3 km lang.

## Kommunar og knutepunkt

* Viken
* Vihovda

## Bakgrunnsstoff
2867 Šteins

**2867 Šteins** er ein liten asteroide i hovudbeltet oppdaga i 1969 av Nikolaj Tsjernykh og namnsett etter Kārlis Šteins, ein latvisk og sovjetisk astronom. Han blei vitja av ESA sin Rosetta-sonde 5. september 2008.

Ein studie gjennomført av astronomar ved Det europeiske sørobservatoriet viste at Šteins er ein E-type-asteroide med ein diameter på omtrent 4,6 km. Ein lyskurveanalyse gjennomført av Rosetta viste at Šteins har ein rotasjonsperiode på omtrent seks timar, ein irregulær form og ingen månar.

## Nærpassering av Rosetta
Den 5. september 2008 flaug Rosetta-sonden forbi Šteins med ein avstand på 800 kilometer og med ein relativt låg fart på 8,6 kilometer per sekund. Sonden returnerte detaljerte bilete, og forma til asteroiden kunne frå den rette vinkelen likna på ein diamant. Bileta viste òg ei rekkje krater, mellom dei eit par større som hadde ein diameter på to kilometer.

## Kjelder

## Bakgrunnsstoff
* Bilete og video av asteroiden tekne av Rosetta-sonden
Rødøyfjorden

**Rødøyfjorden** er ein fjord i Rødøy kommune i Nordland. Fjorden ligg på austsida av sjølve Rødøya og strekkjer seg 7 km sørover til øya Renga.

Fjorden har innløp i nord mellom Indre Rosøya i vest og Bukkøya i aust. Tettstaden Rødøy ligg sør på Rødøya og herfrå går det ferje over Rødøyfjorden til Jektvika i aust. Aust for Renga ligg fjorden Værangen, og nordaust for Rødøyfjorden går Tjongsfjorden austover.
Tjongsfjorden

**Tjongsfjorden** er ein fjord i Rødøy kommune i Nordland. Fjorden strekkjer seg 17 km austover til Reppa i botn av fjorden.

Fjorden har innløp mellom Sleipnesodden i nord og Skarvhalsen i sør. Vågaholmen ligg på nordsida av fjorden. Herfrå gjekk det tidlegare ferje til Jektvika i Værangen. Like aust for Vågaholmen ligg grenda Seglfor og rett over på andre sida av fjorden ligg grenda Nord-Værnes. Litt lenger inn på nordsida av fjorden ligg bygda Kila. Ho ligg like vest for grenda Tjong, som fjorden er kalla opp etter. På andre sida av fjorden går den 2 km lange bukta Hopen sørover. 

Fylkesveg 17 går langs indre og nordlege delar av fjorden ut til Tjong. Frå her går Fv437.
Skardsfjorden

**Skardsfjorden** er ein fjord i Rødøy og Meløy kommune i Nordland. Fjorden strekkjer seg 13 km austover, der han deler seg i to. Inn til botn av Nordfjorden er han 31 km lang. 

Fjorden har innløp mellom Sleipnesodden i sør og Åmøyhamn i nord. Det meste av fjorden ligg på sørsida av Åmøya. Fleire mindre grender ligg på begge sider av fjorden. Om lag 10 km inn i fjorden ligg Forøya og Esøya. Her deler fjorden seg i to. Eine delen går nordaustover til innløpet til Bjærangfjorden. På sørsida av desse øyane går Arhaugfjorden søraustover og går etter kvart over i Holandsfjorden, som igjen går over i Nordfjorden. 

Fv464 går langs nordsida av fjorden på Åmnøya. Ved Åmnøyhamna heilt i vest møter Skardsfjorden Bolgfjorden som går på nordsida av Åmøya.
Arhaugfjorden

**Arhaugfjorden** er ein fjordarm av Skardsfjorden i Meløy kommune i Nordland. Han vert stundom rekna som ein del av Holandsfjorden og strekkjer seg 6 km søraustover.

Fjorden har innløp mellom Sirneset i sørvest og Forøyodden i nordaust. På sørsida av fjorden ligg Ågskardet og frå her går det ferje over Esøya på nordsida. Ferjesambandet er ein del av Fylkesveg 17. Forøya og Esøya ligg langs nordsida av fjorden. Fjorden er vinkelforma og frå austsida av Esøya går kysten rett sørover. Fylkesveg 17 følgjer denne sida av fjorden sørover.
Nordfjorden i Meløy

**Nordfjorden** er den inste delen av Holandsfjorden, som igjen er ein fjordarm av Skardsfjorden i Meløy kommune i Nordland. Fjorden strekkjer seg 10 km austover til Kilvik i botn av fjorden.

Fjorden har innløp mellom Brasethaugen i vest og Otervikhaugen i aust. Grenda Holand ligg på nordsida av fjorden, like innanfor innløpet. 

Riksveg 17 går langs nordsida av fjorden.
Bjærangsfjorden

**Bjærangsfjorden** er ein fjordarm av Skardsfjorden i Meløy kommune i Nordland. Fjorden strekkjer seg 9,5 km austover til Bjærangen i botn av fjorden.

Fjorden har innløp mellom grendene Saura i nord og Halsosa i sør. Andre grender innover i fjorden er Oldra og Kjelddal på nordsida. 

Fv452 går langs dei indre delane og på nordsida av fjorden.
Bolgfjorden

**Bolgfjorden** er ein fjord i Meløy kommune i Nordland. Fjorden ligg mellom øyane Bolga, som har gjeve namn til fjorden, i nordvest og Åmøya i søraust, og har ei lengd på 8 km frå sørvest til nordaustover. Vidare austover på nordsida av Åmøya går Meløyfjorden.

Fjorden har innløp mellom Svinvær i vest og Åmøyhamn i aust. I tillegg til Bolga ligg øygruppa Bolgværet på vestsida av fjorden. Det går ferje frå Bolga og austover til Gjersholmen på Meløya. 

Fjorden endar i nordvest mellom Åmnes i sør og Kjølsholmen på Meløya i nord.
Termittar

**Termittar** (*Isoptera*) er ei gruppe sosiale insekt som er særs vanlege i tropiske og subtropiske strok over heile verda. Det finst litt over 2 000 beskrivne artar, og mange av dei er særs talrike - det er rekna ut at det er om lag eit kvart tonn termittar for kvar person på jorda! Dei fleste av desse er sterile arbeidarar.

## Kjenneteikn
Termittar er små og har mjuke kroppar. Det latinske namnet *isoptera* tyder «like vengjer», og viser til at dei to vengjepara deira ser like ut. Vengjene er membranøse og avlange, og vert felt så snart det ikkje er bruk for dei. Antennene er korte og trådforma, og består av mellom 11 og 33 segment. Eventuelle haletrådar er små, og dei færraste har utvendige kjønnsorgan. Det er høg grad av polymorfisme mellom termittane, det vil seie at ulike individ innanfor same art kan ta særs mange ulike former.

## Levesett
Alle termittar er sosiale insekt, som regel med tre markant ulike kaster av individ: *arbeidarar*, *soldatar* og *forplantarar*. Arbeidarane er små og blinde, sterile dyr med vanlege mandiblar (munndelar til å bita og kutta med), og har ansvar for å samla mat, byggje reir og å bera rundt på medlemmar av andre kastar. Soldatar er òg blinde og sterile, men har kraftig utvida mandiblar dei nyttar til å forsvara kolonien med. 

Forplantarane har vengjer og augo, og vert produsert i store mengder til særskilde tider på året. Dei formeirar seg i store svermar, og individuelle par startar nye koloniar. Dette er til skilnad frå maur, der det er individuelle dronningar som grunnlegg nye tuer; termittane har både dronning og «konge».

Termittuer vert bygd i eller på tre. Primitive termittfamiliar har protozoar i tarmen som hjelpar dei til å fordøya cellulose, somme grupper har byta desse ut med bakteriar. Ein reknar med at termittane utvikla seg frå tre-etande kakerlakkar.

## Kjelder
* Brusca & Brusca: *Invertebrates* Sinauer Associates 2002
Peter Buck

**Peter Lawrence Buck** () er ein amerikansk musikar som var gitarist i bandet R.E.M.. Buck var med på å skipa gruppa saman med vokalisten Michael Stipe, bassisten Mike Mills og trommeslagaren Bill Berry. Peter Buck var den eldste medlemmen i bandet.

## Biografi
Etter å ha vakse opp i Los Angeles og San Francisco, flytta familien Buck til Atlanta i Georgia. Etter å ha fullført high school, byrja Peter Buck på Emory University, men droppa studia like etter og flytta til Athens, der han istaden studerte ved University of Georgia. 
Medan Buck jobba i ei platebutikk i Athens, vart han kjend med Michael Stipe som jamleg var kunde der, og med  manageren Bertis Downs.

I motsetnad til dei to andre gjenverande medlemmane i R.E.M. som framleis bur i Athens, bur Peter Buck i Seattle i Washington. I tillegg til bandet R.E.M spelar Buck og i banda The Minus 5 og Tuatara.

## Fotnotar
Meløyfjorden

**Meløyfjorden** er ein fjord i Meløy kommune i Nordland. Fjorden ligg på sørsida av Meløya og nord for Åmøya, Grønøya og Bakkan på fastlandet. Han strekkjer seg 10 km austover frå Bolgfjorden i vest til Glomfjorden i aust.

Fjorden har innløp mellom Kjølsholmen i nord og Åmøyhamn i sør. Like aust for Åmøyhamn ligg Grønøya på nordsida av Åmøya. Mellom desse to øyane går Åmøysundet sørover til Skardsfjorden på sørsida av øya. Aust for Grønøya ligg dei to grendene Valla og Bakkan på fastlandet. I aust endar fjorden mellom Gjersholmen på Meløya i nord og Vassdalsvik i sør. Mellom desse to stadane går det ferje over fjorden, samt vestover til øya Bolga, som ligg vest for det vestlege innløpet til Meløyfjorden. 

Fv466 går langs nordsida av fjorden på Meløya, medan Fv464 og Fv452 går langs delar av sørsida.
Web Cartoonist's Choice Awards

**Web Cartoonist's Choice Awards** (**WCCA**) er ei årleg prisutdeling der nettbaserte teikneserieskaparar nominerer og vel ut framståande teikneseriar som er tilgjengeleg på nettet. Kåringane har vore haldne sidan 2001. Dei har blitt nemnt i *[[New York Times]]*.

WCCA er ei form for verdsetting imellom kollegaer, med stemmerett gjeve berre til forfattarar og teiknarar som arbeider på teikneseriar dedikert til nettet. Prisvinnarar får eit eige webbanner for sida si, og ifrå 2007 vart eit presentasjon på MegaCon etablert som innslag. I 2003, 2005 and 2006 vart prisane presentert i ein seremoni på nettet vist i stripeform og som involverte nokre av teiknarane.

WCCA blei starta av Scott Maddix og Mark Mekkes i 2000, med dei første kåringane gjort i 2001. Mekkes sa motivasjonen hans var å *«skape ein prosess med kåringar som ville gjere mest for å hjelpe samfunnet for netteikneseriar og inspirere teiknarar til å prestere»* Mekkes sette opp ein komite for å køyre priskåringa, først kjend som **Cartoonists' Choice Awards**, med seg sjølv som komiteleiar, eit verv han endå innehar. *[[Silver Bullets]]* har skildra komiteen som ein uavhengig organisasjon dedisert til å fremme og å anerkjenne teikneseriar på nett og teiknarane. I motsett lei har komitemedlem Lewis Powell kritisert prisane for å vere svært feilstyrte, dårleg organiserte og ikkje når måla sine.

Der er fleire kategoriar, eit faktum *New York Times* kritiserte i 2005, då 26 kategoriar skulle vere for mykje. Ingen teikneserie har klart å bli nominert kvart år sidan kåringa vart etablert. 

Stripa som har fått flest prisar er den no nedlagde *[[Mac Hall]]* med 9 utmerkingar, følgd av *[[Chopping Block]]* og *[[The Perry Bible Fellowship]]* som har fått 8 kvar. *[[Penny Arcade]]* og *[[Count Your Sheep]]* har kvar vunne 7 prisar.

## Fotnotar

## Bakgrunnsstoff
* Offisiell side
* Seremonien i 2007 
* G4's Podcast av G4 Attack of the Show! som annonserte vinnarane i 2005
Glomfjorden

**Glomfjorden** er ein fjord i Meløy kommune i Nordland. Fjorden strekkjer seg 19 km austover til Fykan i botn av fjorden.

Fjorden startar i vest mellom Gjersholmen på Meløy i nord og Vassdalsvik i sør. Mellom desse to stadane går det ferjesamband, samt nordover til Ørnes. Aust for Meløya ligg øyane Skjerpa og Mesøya på nordsida av fjorden. Glomneset er eit langt og smalt nes som stikk ut i fjorden frå fastlandet aust for Mesøya. Mellom desse går sundet Eidet nordover til Ørnes. Sandågvika ligg på austsida av Glomneset og i denne bukta ligg bygdene Sandåga og Neverdal. Litt lenger søraust ligg grenda Selstad. Tettstaden Glomfjord ligg på nordsida heilt inne i fjorden. Sjølve botnen av fjorden endar i ein fjellvegg ved Fykan som stig 883 meter nesten rett til vêrs. I Fykan ligg Glomfjord kraftverk, kjent for aksjonen «Operasjon muskedunder» i september 1942, då kommandosoldatar tok seg over fjellet frå Bjærangsdalen og saboterte planlagt aluminiumsproduksjon i Glomfjord ved å sprengje turbinar og røyrgater til kraftstasjonen. 

Fylkesveg 17 går langs nordsida av fjorden.
Grønfjorden

**Grønfjorden** er namnet på to fjordar i Noreg: 

* Grønfjorden på Svalbard, er ein fjordarm av Isfjorden på Spitsbergen på Svalbard. 
* Grønfjorden i Nordland, er ein fjord i Meløy kommune i Nordland, ytst i havgapet og heilt sør i Vestfjorden. 
* Grønfjorden er òg namnet på ein del av Vågåvatnet i Lom kommune i Oppland.
Grønfjorden i Nordland

**Grønfjorden** er ein fjord i Meløy kommune i Nordland. Fjorden ligg på søraustsida av øygruppa Grønna, som har gjeve namn til fjorden, og nordvest for Ternholman og Rørstabben eller Rørstabbvær. 

Fjorden har ei lengd på om lag 10 km frå sørvest til nordaust. Kalsholman fyr ligg på Ternholman. Ingen av holmane er busette. 

Aust for Rødstabbvær ligg Stabbfjorden, medan Ternholmfjorden ligg sør for Ternholman. Fjorden er òg ein del av dei sørlegaste delane av Vestfjorden.
Candilichera

**Candilichera** er ein kommune i Castilla y León, nord i Spania. 
Ved folketeljinga i 2004 hadde han 204 innbyggjarar.
Stabbfjorden

**Stabbfjorden** er ein fjord i Meløy kommune i Nordland. Fjorden ligg mellom øygruppene Rørstabben eller Rørstabbvær i nordvest og Støtt eller Støttvær i søraust. Av øyar i Støtt finn ein Svenningen og Måøya mot fjorden. Han har ei lengd på om lag 9 km frå sørvest til nordaust. 

Vest før Rørstabben ligg Grønfjorden, medan Ternholmfjorden ligg i sør. Søraust for Støtt ligg Støttafjorden.
Ternholmfjorden

**Ternholmfjorden** er ein fjord i Meløy kommune i Nordland. Fjorden ligg sør for Ternholman og Kalsholmen fyr og strekkjer seg om lag 20 km austover til Gåsværet og Støtt.

I sør grensar fjorden mot Finnskjerværet, Varkgård og Flatværet. Nord for Ternholman ligg Grønfjorden, medan Stabbfjorden går nordaustover på vestsida av Støtt. I aust går Ternholmfjorden over i Støttafjorden mellom Støtt og Gåsværet og Gåsværfjorden på sørsida av Gåsværet.
Støttafjorden

**Støttafjorden** er ein fjord i Meløy kommune i Nordland. Fjorden ligg på søraust- og austsida av øygruppa Støtt eller Støttvær og strekkjer seg 8,5 km nordaustover til grenda Kunna på fastlandet.

Fjorden har innløp mellom Helløya i nord og Storøya i Gåsværet i sør. Gåsværet ligg på sørsida av fjorden. Øya Innerstøtt utgjer store delar av vestsida av fjorden. Her ligg òg bygda Støtt som har ferjesamband til Ørnes på fastlandet. 

I vest grenser Støttafjorden til Ternholmfjorden, medan Gåsværfjorden ligg på sørsida av Gåsværet.
Gåsværfjorden i Meløy

**Gåsværfjorden** er ein fjord i Meløy kommune i Nordland. Fjorden ligg mellom Gåsværet i nord og Meløya i sør og strekkjer seg 8,5 km austover til Mesøyfjorden.

Fjorden har innløp mellom øygruppene Varkgård i vest og Gåsværet i aust. Nord for Gåsværet ligg Støttafjorden, medan Ternholmfjorden ligg nord og nordaust for Varkgård.
Mesøyfjorden

**Mesøyfjorden** er ein fjord i Meløy kommune i Nordland. Fjorden strekkjer seg 6 km austover i retning Ørnes. Det meste av fjorden ligg mellom øyane Teksmona og Mesøya. 

Fjorden har innløp mellom Teksmonskagan i nord og Gjersodden i sør. Det går ferje frå Ørnes og nordvestover til Støtt, austover til Meløysundet på Meløya og sørover til Vassdalsvik. 

Fylkesveg 17 går langs dei indre delane av fjorden
Communication for Change

**Communication for Change** er eit utvekslingsprogram som vert arrangert av Kirkens Nødhjelp og Norges KFUK-KFUM. Programmet er finansiert av Fredskorpset gjennom Fredskorpset Ung-programmet.

Programmet rettar seg mot personar mellom 18 og 25 år, og innebér eit forkurs i Kenya, eit opphald på 3 månader i Afrika eller Latinamerika, i tillegg til studiet Global Forståelse 1 ved Høgskolen i Oslo og Akershus og informasjonsarbeid i Norge.

I 2014-2015 er det til saman 28 deltakarar på programmet, frå Norge, Kenya, Nicaragua, Tanzania, Madagaskar, Sør-Afrika og Brasil.

Av dei norske deltakarane er 8 rekruttert gjennom Kirkens Nødhjelp og 6 gjennom Norges KFUK-KFUM. 

## Historikk

Communication for Change vart starta i 1996 av Kirkens Nødhjelp, som organisasjonen si eittåringsteneste. Ungdomsrørsla til Kirkens Nødhjelp, Changemaker, var sentral i utforminga av programmet. Norges KFUK-KFUM vart med på programmet i 1997. Under opphaldet i Norge er deltakarane  basert på Sunnmøre folkehøgskole i Ulsteinvik, som etter kvart har fått ei viktig rolle i den pedagogiske delen av programmet. Sidan starten har om lag 300 deltakarar vore med på programmet.  

## Programmet i 2014-2015

Programmet startar i august 2014 med eit oppstartskurs i regi av Fredskorpset. Deretter deltar alle på eit tre-vekers kurs i Kenya. Uteopphaldet vil finne stad mellom september og desember 2014, og vårsemesteret 2015 vil finne stad på Sunnmøre folkehøgskule. 

## Lenker

Communication for Change 

Fredskorpset

Kirkens Nødhjelp

KFUK-KFUM

Sunnmøre folkehøgskule

Global forståelse 1
Billefjorden

**Billefjorden** er ein 11 km lang fjordarm inst i Isfjorden på Spitsbergen på Svalbard. 
Billefjorden går av frå Isfjorden saman med Sassenfjorden, mellom dei ligg fuglereservatet Gåsøyane. Det nedlagde sovjetiske gruvesamfunnet Pyramiden ligg i fjorden, og isbrea Nordenskiöldbrea har brefronten ut i fjorden. Ved Pyramiden blei det brote kol, og inst i fjorden finst det gips og anhydritt.

Fjordnamnet vart først nytta om Adventfjorden, men frå siste halvdel av 1800-talet vart namnet nytta som i dag. Fjorden er oppkalla etter den nederlandske kvalfangaren Cornelius Claeszoon Bille, som var aktiv i 1675.

## Kjelder
* *The Place-names of Svalbard* Norsk polarinstitutt 1942/2001 ISBN 82-90307-82-9

## Bakgrunnsstoff

## Kjelde
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
* Store norske leksikon: Isfjorden
Fugløyfjorden

**Fugløyfjorden** er namnet på to fjordar i Noreg: 

* Fugløyfjorden i Karlsøy, i Karlsøy kommune i Troms. 
* Fugløyfjorden i Gildeskål, i Gildeskål kommune i Nordland.
Fugløyfjorden i Gildeskål

**Fugløyfjorden** er ein fjord i Gildeskål kommune i Nordland. Fjorden ligg på sørsida av Fugløya og Fugløyvær. Fjorden strekkjer seg 20 km nordaustover til Sørarnøya, like sør for Saltfjorden. Mellom Sørarnøya og Fugløya ligg Fleina. 

Fjorden har innløp mellom Florholman i nord og Finnes i sør. Tettstaden Sørfugløy ligg sør på Fugløya. I aust ligg øya Femris og Sandhornøya. På austsida av Femris går Sørfjorden sørover. Tettstaden Inndyr ligg på vestsida av neset aust for Femris. Lengst nord på nest ligg Sund og frå her går det ferje over fjorden til Sørarnøy. 

Aust for Sund går Morsdalsfjorden sørover på vestsida av Sandhornøya. Han held fram som Holmsundfjorden på søraustsida av øya.
Sørfjorden i Gildeskål

**Sørfjorden** er ein fjordarm av Fugløyfjorden i Gildeskål kommune i Nordland. Fjorden strekkjer seg 8,5 km sørvestover til Oterstranda i botn av fjorden.

Fjorden har innløp mellom Forstranda i vest og Hjellstad i aust. Litt inn i fjorden ligg grenda Sørfinnset på sørsida av fjorden og på nordsida av eit nes som stikk ut i fjorden. På austsida av neset ligg bukta Alten. 

Riksveg 838 går langs austsida av fjorden, medan Fylkesveg 17 går langs sørsida.
Morsdalsfjorden

**Morsdalsfjorden** er ein fjord i Gildeskål kommune i Nordland. Fjorden ligg på sørvestsida av Sandhornøya og strekkjer seg 13 km søraustover til Breidvika søraust for Sandhornøya. 

Fjorden har innløp mellom Mosken i nord og Sundsodden i sør. Sund. Det ligg enkelte gardsbruk på begge sider av fjorden, men berre delar av vestsida har vegsamband. Ved Kvarsnes heilt sør på Sandhornøya går Sundsfjorden sørover til grenda med same namn. Nordaust for Kvarsnes går Holmsundfjorden nordover langs søraustsida av Sandhornøya. 

Fylkesveg 17 går langs dei inste delane av fjorden på fastlandet.
Sundsfjorden i Gildeskål

**Sundsfjorden** er ein fjordarm av Morsdalsfjorden i Gildeskål kommune i Nordland. Fjorden strekkjer seg 3 km sørvestover til Sundsfjord i botn av fjorden.

Fjorden har innløp mellom Rotneset i vest og Hamneset i aust, like sør for Sandhornøya. Fylkesveg 17 går langs austsida av fjorden og kryssar fjorden ved Sundsfjord.
Sundsfjorden

**Sundsfjorden** er namnet på to fjordar i Noreg: 

* Sundsfjorden i Gildeskål, ein liten fjordarm av Morsdalsfjorden i Gildeskål kommune i Nordland. 
* Sundsfjorden på Nordmøre, ein fjord på Averøya i Averøy kommune i Møre og Romsdal.
Holmsundfjorden

**Holmsundfjorden** er ein fjord i Gildeskål kommune i Nordland. Fjorden er ei fortsetjing av Morsdalsfjorden og ligg på sørsaustsida av Sandhornøya og strekkjer seg 9 km nordover til Nordsandnes der han møter Nordfjorden som går vidare nordover og Beiarfjorden som går austover. 

I sør startar fjorden mellom Kvarsnes i vest og Lefsneset i aust. Holmsundøy ligg om lag midt i fjorden eit stykke sør. Litt lenger nord ligg grenda Skjelvika på vestsida. Nord for Skjelvika ligg Tverrsundet. Her kryssar Fv472 fjorden via den 374 meter lange Sandhornøy bru. Tverrsundet går rundt Framnes og endar ved Nordsandnes som markerer den nordlege grensa til Holmsundfjorden. 

Fylkesveg 17 går langs austsida av fjorden.
Beiarfjorden

**Beiarfjorden** er ein fjordarm av Nordfjorden i Beiarn og Gildeskål kommune i Nordland. Fjorden strekkjer seg 19 km austover til Tverrvika i botn av fjorden.

Fjorden har innløp mellom Røssnesodden i nord og Framnes i sør. Fjorden strekkjer seg austover frå Sandhornøya. Nordfjorden kjem frå nord, medan Holmsundfjorden går sørover langs austsida av øya. Litt lenger aust ligg Skålsvika på nordsida og Ytre og Indre Kjelling på sørsida. Her vert fjorden smalare og vert kalla Kjellingsundet. Fylkesveg 17 kryssar sundet via den 662 meter lange Kjellingstraumen bru. 

På andre sida av sundet ligg øya Evja midt i fjorden. To smale sund går på kvar side av øya, Kroksundet på nordsida og Evjeosen på sørsida. Aust for øya går fjorden gjennom det samle Ferjesundet. Frå her går fjorden søraustover til Breidvika, før fjorden går austover igjen. På nordsida av fjorden litt lenger inne ligg Øynes og her svingar fjorden sørover og inn til botn av fjorden. Beiarelva munnar her ut i fjorden. 

Riksveg 813 går langs vestsida heilt inst i fjorden.
Beiarkjeften

**Beiarkjeften** er ein fjordarm på sørsida av Saltfjorden i Gildeskål kommune og Bodø kommune i Nordland. Fjorden strekkjer seg 5,5&nbsp;km sørover mellom Sandhornøya i aust og Straumsøya til Nordfjorden som held fram vidare sørover på austsida av øya.

Fjorden har innløp mellom Skårneset i vest og Rotodden i aust. Grenda Alsvik ligg like sør for Skårsneset på vestsida. På andre sida av fjorden går Ytre Sundan austover på sørsida av Straumøya. Fjorden endar i sør mellom Mulnesodden i vest og Rønneset i aust.
Nordfjorden i Gildeskål

**Nordfjorden** er ein fjord i Gildeskål kommune i Nordland. Fjorden er ei fortsetjing av Beiarkjeften, ein fjordarm av Saltfjorden, og ligg på austsida av Sandhornøya. Fjorden strekkjer seg 8 km sørover til Røssnesodden i botn av fjorden. Sør for Røssnesodden går Holmsundfjorden vidare sørover, medan Beiarfjorden går austover. 

Fjorden har innløp mellom Mulnesodden i vest og Rønneset i aust. På vestsida av fjorden ligg bygdene Ertenvåg og Nygård. 

Fv474 ligg på austsida av fjorden, medan Fv472 går på vestsida.
Fleinværfjorden

**Fleinværfjorden** er ein fjord i Gildeskål kommune i Nordland. Fjorden ligg på søraustsida av Fleinvær og strekkjer seg om lag 11 km frå sørvest til nordaust. På andre sida av fjorden ligg øya Fleina, Sørarnøya og Nordarnøya. 

Nord for Fleinværfjorden ligg innløpet til Saltfjorden.
Saltfjorden

**Saltfjorden** (lulesamisk ) er ein fjord i Gildeskål og Bodø kommunar i Nordland. Fjorden ligg på sørsida av sjølve Bodø og strekkjer seg 41 km austover til Tverlandet i botn av fjorden.

Fjorden har innløp i vest mellom Bliksvær i nord og Fleinvær i sør og går på nordsida av Sandhornøya, Straumøya og Knapplundøya. Mellom Sandhornøya og Straumøya går Beiarkjeften sørover til Nordfjorden og Beiarfjorden. Nord for Straumøya ligg sjølve Bodø og Bodø lufthamn ligg heilt ytst. På nordsida av Straumøya ligg grendene Seivåg og Straum. 

Mellom Straumøya og Knaplundøya ligg Saltstraumen, den sterkaste tidvasstraumen i verda. Salstraumen går over i Svefjorden som går vidare til Skjerstadfjorden og austover til Fauske. Nord for Knaplundøya ligg Godøynes og Løding inst i Saltfjorden.

Fv580 går på nordsida av Straumøya, Fylkesveg 17 går over Knaplundøya og langs austsida av fjorden. På nordsida av fjorden går Riksveg 80.
Elvefjorden

**Elvefjorden** er ein fjordarm av Ytre Sundan på sørsida av Saltfjorden i Bodø kommune i Nordland. Fjorden strekkjer seg 6 km austover til Børelva i botn av fjorden.

Fjorden har innløp mellom Straumsneset i vest og Vakkerhaugen i aust. Over her kryssar Fylkesveg 17 via Åselistraumen bru. Litt inn i fjorden går Gillesvågen inn til grenda med same namn på nordsida.
Svefjorden

**Svefjorden** er ein fjordarm av Saltfjorden i Bodø kommune i Nordland. Fjorden strekkjer seg 5,5 km austover på sørsida av Knapplundøya til Skjerstadfjorden. Han er ei fortsetjing av Saltstraumen og byrjar der Saltstraumen frå nord møter Indre Sundan frå vest.

Riksveg 812 går langs delar av sørsida av fjorden og går mellom anna gjennom bygda Tuv.
Skjerstadfjorden

**Skjerstadfjorden** er ein fjord i Fauske kommune og Bodø kommune i Nordland. Fjorden strekkjer seg 32 km austover til Fauske i aust og er ei fortsetjing av Saltfjorden. Medrekna Saltdalsfjorden er lengda 41 km. 

Fjorden har innløp mellom Godøystraumen i nord og Saltstraumen i sør, som går på kvar si side av Knapplundøya. Tverrlandet ligg på nordsida av innløpet Her ligg grenda Naurstad og vågen Vågsbotn. På nordsida går Valnesfjorden nordover til tettstaden Straumsnes. Sør for Valnesfjorden, på sørsida av Skjerstadfjorden, ligg bygda Skjerstad, og frå her går fjordarmen Misværfjorden sørover til Misvær. 

Litt aust for Skjerstad ligg bygda Breivik på sørsida. Rett nord for Breivik ligg Venset på andre sida. Midt i fjorden her går halvøya Øynes ut i fjorden og dannar Klungsetvika på nordsida av fjorden. I denne vika ligg grenda Klungset og bygda Røvika. Sjølve Fauske ligg like aust for Klungset, inst i Fauskevika. Eit smalt sund går vidare inn til bukta. Sørover frå Fauskevika går Saltdalsfjorden inn til Rognan i Saltdal kommune. 

E6 går langs den indre delen av fjorden til Fauske og så vidare nordover. Frå Fauske og på nordsida av fjorden mot Bodø går Riksveg 80. Langs delar av sørsida går Riksveg 812, Fv553 og Fv554
Misværfjorden

**Misværfjorden** er ein fjordarm av Skjerstadfjorden i Bodø kommune i Nordland. Fjorden strekkjer seg 15 km sørover til Misvær i botn av fjorden.

Fjorden har innløp mellom Ljønes i vest og bygda Skjerstad i aust. Litt inn i fjorden ligg grendene Hoset på vestsida og Støvset på austsida. Mellom desse stadane ligg Store Sandøya og frå Støvset går det bru over til øya og vegfylling vidare til Hoset. Brua er ein del av Fylkesveg 7488. Innover i fjorden ligg grendene Bu, Oldereid og Enget på vestsida av fjorden. Ved Enget ligg Oldereid kraftstasjon. På austsida ligg grenda Espenes. Inst i fjorden ligg bygda Misvær. 

Riksveg 812 går langs nesten heile vestsida av fjorden. På austsida er det mindre vegar, ytst i fjorden Fv7488 og inst i fjorden Fv7484
Saltdalsfjorden

**Saltdalsfjorden** (lulesamisk ) er ein fjordarm av Skjerstadfjorden i Saltdal kommune i Nordland. Fjorden strekkjer seg 11 km sørover til Rognan i botn av fjorden.

Fjorden har innløp mellom Gjelbuneset i vest og Langruodden i aust. Bygda Setså ligg på austsida av fjorden litt inn i fjorden. På vestsida ligg grenda Vik inst i bukta som vert danna av Tangodden som stikk nordover i fjorden. Rognan ligg inst i fjorden og her munnar òg Saltelva ut. Vest for munningen ligg Soksenvika og grenda Botn. 

Europaveg 6 går langs heile austsida av fjorden, medan Fv515 ligg på vestsida.
Valnesfjorden

**Valnesfjorden** er ein vid fjordarm på nordsida av Skjerstadfjorden i Bodø og Fauske kommune i Nordland. Fjorden strekkjer seg 8 km nordaustover til Nordvika i botn av fjorden.

Fjorden har innløp mellom Mjønes i nordvest og Alvenes i søraust. Tettstaden Straumsnes ligg på austsida av fjorden. Valnesfjordvatnet ligg like aust for fjorden. 

Riksveg 80 går langs aust- og nordsida av fjorden.
Indre Sundan

**Indre Sundan** er ein fjord eller eit sund i Bodø kommune i Nordland. Fjorden ligg på sørsida av Straumøya og er ei fortsetjing av Ytre Sundan, som igjen er ein fjordarm av Beiarkjeften og Saltfjorden. Indre Sundan strekkjer seg 5 km nordaustover til den sørlege delen av Saltstraumen.

Fjorden har innløp mellom Skivika i nord og Evjenakken i sør. Lengst aust i sundet kryssar Fylkesveg 17 sundet via Indre Sunnan bru.
Ytre Sundan

**Ytre Sundan** er ein fjordarm av Beiarkjeften, som igjen er ein fjordarm av Saltfjorden, eller eit sund i Bodø kommune i Nordland. Sundet ligg på sørsida av Straumøya og strekkjer seg 6,5 km nordaustover til Indre Sundan. 

Fjorden har innløp mellom Skånlandsholmen i vest og Fleinvær i sør. Der Ytre Sundan går over i Indre Sundan ligg Steinsøya og her går Fjellvika søraustover. Frå Fjellvika går Elvefjorden austover.
Landegodefjorden

**Landegodefjorden** er ein fjord i Bodø kommune i Nordland. Fjorden ligg mellom øya Landegode i i nordvest og Nordstranda nord for sjølve Bodø i søraust. Han strekkjer seg 18 km nordaustover til Misterøya der Mistfjorden går austover. 

Fjorden startar i sør mellom Steinsvær i vest og Store Hjartøya like ved Bodø i aust. På austsida av fjorden ligg grendene Myklebostad, Skjelstad og Kløkstad, og bygda Skau. Landegode fyr ligg nord for Landegode.

Fylkesveg 834 går langs austsida av fjorden.
Mistfjorden i Nordland

**Mistfjorden** er ein fjord i Bodø kommune i Nordland. Fjorden strekkjer seg 18 km austover til botn av Nordfjorden.

Fjorden har innløp ved Misterøya i vest. Like innanfor innløpet ligg bygda Festvåg på sørsida. Frå her går det ferje over fjorden til Stegberget på nordsida som ein del av riksveg 834. Litt aust for Festvåg ligg garden Litle, men frå her og innover er det ingen fleire busetnader. Eit stykke inn i fjorden går Sørfjorden sørover. Lenger aust går fjordarmen Nordfjorden inn til botn av fjorden. Desse fjordarmane har bratte og høge fjell rundt seg og fleire av dei stig bratt opp til over 900 meter over havet. Ånsvikfjellet er det høgaste av desse på austsida av Sørfjorden med ei høgd på 1005 meter over havet.
Sørfjorden i Mistfjorden

**Sørfjorden ** er ein fjordarm av Mistfjorden i Bodø kommune i Nordland. Fjorden strekkjer seg 5,5 km sørover.

Fjorden har innløp i nord mellom Bagneset i vest og Aurneset i aust. Fjorden er omgjeve av bratte og høge fjell og fleire av dei stig bratt opp til over 900 meter over havet. Ånsvikfjellet er det høgaste av desse på austsida med ei høgd på 1005 meter over havet. Det er ingen busetnader ved fjorden.
Lipetsk oblast

**Lipetsk oblast** er ein provins i Russland og eit av føderasjonssubjekta i den russiske føderasjonen. Hovudstaden er Lipetsk, arealet er 24&nbsp;100 km² og innbyggjartalet er 1 128 192 (2021).

## Demografi
Dei største byane er Lipetsk (508&nbsp;900 ibuarar) og Jelets (108&nbsp;400).

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 92,5 %
* Ukrainarar: 0,8 %

## Merknader

## Kjelder

## Bakgrunnsstoff

*
Nikolaus August Otto

**Nikolaus August Otto** () var ein sjølvlært tysk oppfinnar. Han vart kjent for å ha funne opp firetaktsmotoren, sjølv om Christian Reithmann hadde demonstrert ein fungerande firetaktsmotor fire år tidlegare. Men Otto var truleg ikkje klar over arbeidet til Reithmann, då han tok til med utviklinga av motoren sin. Otto er òg kjent for, saman med Eugen Langen, å ha starta industriell produksjon av motorar. 

## Biografi
 
Otto var son til ein gardbrukar, som òg var tilsett som postopnar i bygda. Han gjekk i kjøpmannslære og arbeidde som diskenspringar, i Frankfurt am Main og i Köln, for å livnæra seg. Han var gift med Anna Gossi, som han hadde sju born saman med. Ein av sønene hans, Gustav Otto, vart flykonstruktør.

## Oppfinningar

Då han i 1862 tok han til å eksperimentera med motorar bygde han på erfaringane til Jean-Joseph Étienne Lenoir‎. Denne motoren hadde ein vertikal sylinder og i staden for veivaksel hadde han ei tannstong som var i inngrep med eit tannhjul festa på¨svinghjulet med ei frikopling . Denne motoren var ei vidareutvikling av motoren til Lenoir og som i motoren til Lenoir vart ikkje luft-gassblandinga komprimert før ho vart antent. Forbetringa i høve til lenoirmotoren låg i ein betre utblåsing av eksosen, før sylinderen vart fylt med ei ny luft-gassblanding. Effekten var på rundt 2 hk. I 1864 stifta han, saman med Eugen Langen, motorfabrikken **N.A. Otto Cie**. I 1869 stifta han **Gasmotorenfabrik Deutz & Co.**, som i dag er Deutz AG. 

I 1876 klarte Otto, saman med Eugen Langen å bygga ein firetaktsmotor. Denne motoren komprimerte luft-gassblandinga i sylinderen før ho vart antent og hadde difor mykje større virkningsgrad enn dei tidlegare motorane til Lenoir og Otto. I 1877 fekk Otto patent på firtaktsmotoren. 

Det var fyrst etter at Otto og Langen starta produksjon at motorar med intern forbrenning at forbrenningsmotorar fekk praktisk betydning. Firetaktsprinsippet vart seinare nytta både for forgassarmotorar og innsprøytingsmotorar og heilt frå starten har dei fleste bilar vore utstyrte med firetaktsmotorar.

## Patentkrangel og rettssak
I 1884 vart det oppdaga at Christian Reithmann alt i 1873 hadde demonstrert ein fungerande firetaktsmotoren. Patentet til Otto var teke ut i namnet til Gasmotorenfabrik Deutz AG, så Deutz hadde store økonomiske interesser i patentet og det enda med ei rettssak, som varte heilt til 1894, sjølv om Otto døydde i 1891. Arbeidet til Alphonse Eugène Beau vart òg trekt inn i rettssaka. Deutz tapte rettssaka og retten oppheva patentert til Deutz. 

Det er ikkje kjent om Otto hadde kjennskap til arbeidet til Reithmann og Beau då han søkte om patent, men truleg hadde han ikkje det. Men Deutz betalte Reithmann 25&nbsp;000 goldmark, pluss lønn på livstid, for ei skriftleg erklæring om at det var Otto som fann opp firetaktsmotoren. Deutz klarte å halda avtalen hemmeleg heilt til 1949, då han vart avslørt i ei bok om Otto .

## Kjelder

## Bakgrunnsstoff
* ''Nicolaus August Otto Museum''

## Sjå òg
* Firetaktsmotor
* Christian Reithmann
* Alphonse Eugène Beau
Kursk oblast

**Kursk oblast** er ein provins i Russland og eit av føderasjonssubjekta i den russiske føderasjonen. Hovudstaden er Kursk, arealet er 29&nbsp;800 km² og innbyggjartalet er 1 096 448 (2021). Provinsen grensar til Ukraina i sørvest.

## Demografi
Den einaste større byen er Kursk med 415&nbsp;200 ibuarar.

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 92,0 %
* Ukrainarar: 1,2 %

## Merknader

## Kjelder

## Bakgrunnsstoff

*
Susilo Bambang Yudhoyono

**Susilo Bambang Yudhoyono** () er ein indonesisk general og politikar som var president i Indonesia frå 20. oktober 2004 til 20. oktober 2014.

## Namn
Javanesarar har ikkje etternamn i vestleg forstand, og namnet *Yudhoyono* er ikkje arva etter foreldra hans. I indonesiske media blir han ofte omtale berre som *Susilo*.

## Liv og virke
Han vart fødd i Pacitan i provinsen Aust-Java i ein mellomklassefamilie. Faren var offiser i hæren. Yudhoyono gjekk inn i hæren, på befalsskule, i 1970. Frå 1975 til 1976 var han i USA og fekk militær trening på Fort Benning. Etter at han kom attende til Indonesia vart han stasjonert på Aust-Timor som del av den indonesisk okkupasjonsstyrken. Yudhoyono har vorte skulda for krigsbrotsverk frå denne tida, men har aldri blitt tiltalt.

### Militær karriere
Frå 1981 til 1982 jobba han ved hærens hovudkvarter, og vart igjen send til USA for vidareutdanning. Han fekk òg militær trening i jungelkrig i Panama. Han har òg gjennomgått militære kurs i Belgia, Tyskland og Malaysia. Gjennom denne tida steig han jamt i gradene i militæret. I 1986 var han bataljonskommandant. Frå slutten av 1980-talet hadde han posisjonar i administrasjonen i hæren. I 1993 var han stabssjef for den personlege staben til hærsjefen, general Edi Sudrajat. Frå 1995 til 1996 var han militær observatør hjå SN-styrken i Bosnia-Hercegovina (UNPROFOR).

### Politisk karriere
Under hendingane som førte til diktatoren, general Suharto, sitt fall i 1998 tok Yudhoyono del i tingingar med opposisjonen. Under overgangen til demokrati var han med på å gjennomføra reformer i hæren. I 1999 vart han minister for gruver og energi i regjeringa til president Abdurrahman Wahid, og avslutta militærkarrieren sin, med grad av generalløytnant. I 2000 vart han minister for politikk og tryggleik. I denne rolla hadde han ansvaret for å gjennomføra skiljet mellom militæret og politikken. Etter at Megawati Sukarnoputri vart president i 2001 heldt Yudhoyono fram som minister for politikk og tryggleik. I denne rolla leia han jakta på dei ansvarlege for Bali-bombinga i 2002. 

I 2001 vart partiet Partai Demokrat stifta, som eit støtteparti for Yudhoyono, og for å fremja sjansane hans som presidentkandidat ved presidentvalet i 2004. Yudhoyono stilte som kandidat mot den sitjande presidenten Megawati Sukarnoputri. Han vann første valrunden den 5. juli med 33,6 % av røystene, og slo Megawati med 60,9 % av røystene i andre valomgang den 24. september.

## Kjelder

**Denne artikkelen bygger på [[:en:Susilo Bambang Yudhoyono|«Susilo Bambang Yudhoyono»]] frå  den 15. mars 2008.*

## Bakgrunnsstoff